Michael Davies

**Michael Treharne DAVIES** (naskiĝinta la  en Yeovil, graflando Somerset, mortinta la ) estis brita instruisto kaj tradiciema katoliko. Li verkis multajn librojn priekleziajn por speguligi la evoluojn de post la Dua Vatikana koncilio (1962-65). Inter 1992 kaj 2004 gvidis Davies la internacian societon Una Voce kaj engaĝiĝis sukcese unuigi la konservativajn samideanojn en Usono.

## Vivo
Patro lia Cyril Davis estis baptisto el Kimrio, la patrino anino de la eklezio de Anglio. Ŝajne Michael fieris pri sia kimreco. Dum la sendependiĝ-milito en Brita Malajzio (1948-60) li soldatis, kiel ankaŭ dum la Sueza krizo kaj la ribelo de EOKA en Cipro. Li mem konvertiĝis je katolikismo en la 1950-aj jaroj kiam li studentis en Londono kaj Twickenham. Estinte malfermita al novigoj enekleziaj de post 1965 Davies iĝis kritikisto ĉefe de la liturgiaj ŝanĝoj kaŭzitaj ankaŭ per (intenca?) misinterpreto de konciliaj tekstoj. 

Poste apogis li la francan arkiepiskopon Marcel Lefebvre, fondanto de la internacia Sacerdota Fratio de Sankta Pio la 10-a, verkante tri volumojn dikan defendverkon kun la titolo *Apologia Pro Marcel Lefebvre*. Kvankam Davies ne jesis la episkopajn konsekrojn fare de Lefebvre, sen permeso de la Sankta Seĝo, en la 1988-a jaro, neniam ŝanceliĝis lia publicista fervoro por helpi la ŝatantojn de la Trenta Meso. 

William D. Dinges, profesoro pri religio kaj kulturo ĉe Katolika Universitato de Ameriko, konsideris lin unu el la plej gravaj kaj efikaj apologiistoj de konservativa katolikismo.

Sed Davies taksis imagataj la aperoj de Mario je Medjugorje en Hercegovino Oni entombigis Davies, kiu mortis en la aĝo de 68 jaroj pro kancero, sur la Maria tombejo de Chislehurst, Bromley. Postvivis lin du filoj (inter kiuj Adrian Davies, advokato por la maldekstra partio *Freedom Party*) kaj la edzino Marija.

## Verkoj (elekto)
**The Liturgical Revolution* (Vol. I: ''Cranmer's Godly Order* Roman Catholic Books, vol. II *Pope John's Council* & vol III *Pope Paul's New Mass*: Angelus Press) 
**Apologia Pro Marcel Lefebvre* (Angelus Press) is a three volume book in support of the French Archbishop Marcel Lefebvre, founder of the Society of St. Pius X, 
* *The Order of Melchisedech* – Roman Catholic Books, 
* *Partisans of Error (on Modernism)* – Neumann Press (1982), 
* *Newman Against the Liberals* – Roman Catholic Books (elĉerpite)
* *The Second Vatican Council and Religious Liberty* –  Neumann Press, 
* *I am with you always (on the Indefectibility of the Church)* –  Neumann Press
* *For Altar and Throne – The Rising in the Vendée* –  The Remnant Press, 
* *St John Fisher* – Neumann Press,  
* *The Wisdom of Adrian Fortescue* (eldonistece) –  Roman Catholic Books, 
* *Liturgical Shipwreck* – TAN Books, 
**Liturgical Timebombs in Vatican 2: Destruction of the Faith Through Changes in Catholic Worship –* TAN Books, 

## Eksteraj ligiloj
* videaĵo pri Michael Davies en kapelo je Vienna, Virginia, 1988.
* pri Davies ĉe *Una Voce* de Usono 
* *The Catholic Sanctuary and the Second Vatican Council*; kritiko de moderna arkitekturo fare Michael Davies 
* Apologia pro Marcel Lefebvre  
* *Michael Davies – An Evaluation'' - interpreto de la dumviva agado de Davies fare de John S. Daly, 2015 
## Notoj
Kategorio:Sacerdota Fratio de Sankta Pio la 10-a